Skender Skenderi

Veprimtaria e delegacionit të Kuvendit të Kosovës të Dy Korrikut fill pas shpalljes së Deklaratës Kushtetuese

Pas suspendimit kundërkushtetues të Kuvendit të Kosovës, të organeve të tij dhe të institucioneve më vitale nga ana e Serbisë, më 8.07.1990, një delegacion në përbërje të: Prof. dr. sc. Skender H. Skenderi, delegat nga Prishtina, Jur. Muharrem Shabani, delegat nga Vushtrria dhe Ing. i dipl. Bujar Gjurgjeala, delegat nga Prizreni, vizitoi disa Republika të Jugosllavisë, disa shtete të Europës dhe Shtetet e Bashkuara të Amerikës, me qëllim të informimit të drejtë dhe të gjithanshëm për gjendjen në Kosovë dhe rajonet tjera të Jugosllavisë, të banuara me shqiptarë.

Këto vizita u bënë edhe sipas propozimeve, rekomandimeve dhe të mendimit paraprak të disa udhëheqësve të partive politike, që në atë kohë vepronin në Kosovë, si dhe të disa veprimtarëve shqiptarë.

Pas shpalljes së Deklarates Kushtetuese të Dy Korrikut, interesimi i vendeve të ndryshme për të pritur delegacione nga Kosova qe i madh. Kjo gjë u pasqyrua edhe në ftesat e ardhura nga 11 shtete të Europës  për takim me delegacionin e mësipërm, siç do të shihet më tutje.

Kontaktet e para u zhvilluan me përfaqësuesit e organeve shtetërore të Sllovenisë dhe të Kroacisë.

Në ndërkohë, më 15.07.1990, delegacionit i erdhi një ftesë nga Federata Ndërkombëtare e Helsinkit për të Drejtat e Njeriut IHF (International Helsinki Federation for Human Rights) me seli në Vjenë. Nën organizimin e IHF u bënë vizita në disa shtete të Europës dhe në SHBA. SHKA Migjeni nga Lubjana, si iniciatore dhe organizuese e shumë kontakteve me diasporë dhe aktiviteteve të tjera në dobi të çështjes shqiptare, dha ndihmesën e saj materiale e morale edhe në realizimin e këtyre vizitave. Si përfaqësues i kësaj shoqate, z. Fadil Demiri iu bashkangjit delegacionit në veprimtarinë e zhvilluar në tërë Europën. Organizator kryesor të kontakteve me përfaqësuesit e shteteve që u vizituan kryesisht ishin Komitetet e Helsinkit për të Drejtat e Njeriut në këto vende. Ndihmë të madhe në realizimin e takimeve dhanë edhe shumë veprimtarë shqiptarë me banime të përkohshme në shtetet, të cilat i vizitoi delegacioni.

Gjatë vizitave, delegacioni pati takime dhe biseda me përfaqësues zyrtarë të parlamenteve, të qeverive, të partive parlamentare, me organizata humanitare dhe me institucione të tjera. Po ashtu, u bënë vizita edhe në organizata dhe institucione ndërkombëtare si dhe u organizuan konferenca të shtypit me mjete të informimit.

Qëllimi kryesor i këtyre vizitave ishte informimi mbi gjendjen reale në të gjitha fushat në Kosovë, në veçanti, pas heqjes së dhunshme dhe antikushtetuese nga pushteti serb të asaj pak autonomie që i kishte mbetur Kosovës para 5 korrikut të vitit 1990. Njëherit, nga subjektet me të cilat u kontaktua, u kërkua, që në kuadër të kompetencave dhe mundësive të tyre të ndihmojnë në zgjidhjen paqësore dhe të drejtë të gjendjes në Kosovë, duke respektuar vullnetin e popullit, të shprehur nëpërmes organit të tij më të lartë – Kuvendit të Kosovës.

Me qëllim të argumentimit më konkret të gjendjës së rëndë në Kosovë, nga delegacioni u paraqitën me shkrim disa informata me shënime, shifra e fakte, të cilat dëshmonin për terorrin dhe represionin që ushtronte pushteti serb mbi popullin shqiptar në Kosovë e gjetiu në Jugosllavi. Por, njëherit, në të gjitha kontaktet bashkëbiseduesve iu shpërnda edhe Deklerata Kushtetuese e Dy Korrikut, me të cilën shprehej vullneti i shumicës dërmuese të popullit të Kosovës në atë kohë (në anglisht e përkthyer nga z. Ukshin Hoti dhe në gjermanisht nga z. Tom Berisha).

Në të gjitha takimet, përveç tjerash, u kërkua që: •	popullit të Kosovës t’i mundësohet shprehja e lirë e vullnetit politik, •	të mbahen zgjedhjet e lira shumëpartiake, •	të kthehen organet legjitime, •	të ndërpritet represioni dhe terrori mbi popullin shqiptar, •	të bëhet tërheqja e forcave paramilitare, paraushtarake dhe policore serbe nga Kosova.

Përkundër papërvojes, por nga ndjenja humane dhe dëshira që në mënyrë paqësore të zgjidhet çështa e Kosovës, siç u tha edhe më lart, delegacioni u angazhua në internacionalizimin e çështjes së Kosovës në disa shtete, organe, organizata ndërkombëtare dhe institucione të tjera.

Njëherit, nga të gjitha subjektet me të cilat u zhvilluan biseda dhe takime, u kërkua që të formojnë dhe dërgojnë delegacione të veçanta, të cilat do të vizitojnë Kosovën, ku drejpërdrejt të binden për gjendjen e rëndë okupuese, për represionin dhe terrorin të cilin atje e ushtron regjimi okupues serb. Shumë subjekte me të cilat u bisedua, vërtetë, më vonë dërguan komisione vëzhguese në Kosovë.

Me qëllim që të kihet një pasqyrë më e qartë për shtetet, subjektet, organizatat dhe institucionet me të cilat delegacioni kontaktoi, po paraqesim shënimet me data dhe emra konkretë të tyre.

Delgacioni pati këto takime:

1.	Më 12.07. 1990 në Lubjanë pati takimin e parë me delegacionin e      Partisë SPD të cilit i printe kryetari z. Çiril Ribiçiç. 2.	Më 12.07.1990 në Lubjanë, pati takim me delegacionin e Partisë SDZS në krye të të cilit ishte z. Matjazh Shinkovec.

3.	Më 12.07.1990 në Lubjanë, pati takim me delegacionin e Partisë Liberale, të cilit i printe z. Jozhe Shkolc, ndërsa prezent ishin edhe z. Jansha Zlobec dhe z. Tone Anderliç. 4.	Më 12.07.1990 në Lubjanë, në Parlamentin slloven delegacioni u prit nga një grup i madh parlamentarësh sllovenë. U mbajt një mbledhje, të cilën e udhëhoqi nënkryetari i Parlamentit. Në këtë mbledhje iu dha fjala z. Skender Skenderi i cili para parlamentarëve paraqiti gjendjen aktuale në Kosovë, rreziqet që kanoseshin dhe bëri apel që Sllovenia të vazhdojë përkrahjen legjitime, të cilën Pushteti aktual i Sllovenisë e kishte bërë në tubimin e njohur në Cankarjev Dom. Pas fjalës së delegatit Skender Skenderi, një parlamentar, në emër të të gjitha partive lexoi tekstin e një Rezolute për Kosovën, të cilën, me një përmbajtje edhe më të fuqishme e aprovoi Kuvendi i Sllovenisë në mbledhjen e parë që u mbajtë më 17.07.1990. 5.	Më 12.07.1990 në Lubjanë, në “Press Center” u organizua një konferencë për shtyp, ku ishin prezentë përfaqësuesit e shtypit, të radios dhe të televizionit. Një pjesë bukur të gjatë të fjalës së dr. Skender Skenderit nga kjo konferencë, më vonë e ka emituar TV Zagrebi në emisionin “Spektar”. Kjo fjalë është shfrytëzuar edhe në një emision të montuar TV “Pro et Contra”. 6.	Më 15.07.1990, në Zagreb, delegacionin e priti nënkryetari i Kuvendit të Kroacisë z. Vladimir Sheks. Duke u kthyer nga ky takim për në Lubjanë, policia federale e cila e përcillte delegacionin këmba këmbës, arrestoi delegatin Muharrem Shabani, duke e çuar në stacionin policor në Novo Mesto. Në ndërkohë në atë stacion udhëheqjen e kishte marrë njësia e mbrojtjes teritoriale sllovene dhe delegati u lirua. 7.	Më 15.07.1990, në lokalet e hotelit “Dubrovnik” në Zagreb u organizua takimi i delegacionit të Kuvendi të Kosovës me një grup veprimtarësh nga Kosova ku prezent ishin: Dr. Ibrahim Rugova, kryetar i LDK, ak. Rexhep Qosja, prof. ak. Ali Aliu, prof. dr. Hivzi Islami dhe gazetari Jusuf Ferizi. U bisedua për misionin e delegacionit të Kuvendit në Europë dhe në Amerikë, ku u dhanë porosi e këshilla të dobishme. 8.	Më 17.07.1990 në Federatën Ndërkombëtare të Helsinkit për të drejtat e njeriut IHF (International Helsinki Federation for Human Rights) me seli në Vjenë, delegacionin e priti z-nja Cristine von Kohl dhe z-nja Zadja Zeltman, drejtor ekzekutiv në këtë instiutucion. Bisedat ishin të përzemërta dhe shumë të gjata. 9.	Më 17.07.1990 në qendrën e njohur të KB me seli në Vjenë, delegacionin e pritën përfaqësues të lartë të KB në krye me z. Micheal K. H. Platzer. 10.	Më 17.07.1990 në qendrën e KB në Vjenë, nëpërmes të z. Dr. Kurt Neudek, delegacioni i dërgoi një letër Sekretarit të KB në New York, z. Peres de Cuelar. 11.	Më 17.07.1990 në press qendrën ndërkombëtare “Concordia Centre” në Vjenë, nën patronatin e Federatës Ndërkombëtare të Helsinkit të Austrisë, për delegacionin u organizua një konferencë shtypi, në të cilën morën pjesë shumë përfaqësues të mjeteve të informimit, gazetarë të radios dhe TV austriak dhe të huaj të akredituar në Vjenë. Fjalën kryesore e mbajti dr. Skender Skenderi, e cila, ndër të tjera, shkaktoi largimin në mënyrë demonstrative nga kjo konferencë të përfaqësuesit të ambasadës jugosllave në Vjenë. 12.	Më 18.07.1990, në Oslo, në qendrën e Komitetit të Helsinkit të Norvegjisë, delegacionin e priti z-nja Berit Becker me shumë bashkëpuntorë. Me këtë rast për delegacioni u shtrua drekë, gjatë së cilës u zhvilluan bisedime interesante dhe të gjata, të cilat patën jehonë të madhe në punët e mëtejme të delegacionit në tërë shtetet tjera të Europës, në të cilat shkoi delegacioni, në vazhdim të vizitave të tij. 13.	Më 19.07.1990 në Ministrinë për Drejtësi të Norvegjisë delegacionin e priti Këshilltari i kësaj Ministrie, z. Marit Mageli. 14.	Më 19.07.1990 në Oslo delegacionin e priti Këshilltari i Drejtoratit për emigrantë, z. Hans Arne Kjelssas. 15.	Më 19.07.1990 në Oslo, në Ministrinë e Punëve të Jashtme të Norvegjisë, delegacionin e priti udhëheqësi i lartë në këtë Ministri, z. Zavold. 16.	Më 19.07.1990 në Oslo, në “International Press Centre”, nën patronatin e Komitetit të Helsinkit të Norvegjisë, për delegacionin u organizua një konferencë shtypi, të cilën e udhëheqte z. Björn Kato, sekretar i përgjithshëm i këtij institucioni. 17.	Më 20.07.1990 në Stokholm delegacionin e priti nënkryetari i Komitetit të Helsinkit të Suedisë z. Bert Isacsson si dhe sekretari i këtij institucioni, z-nja Mirianne Wahlberg. 18.	Më 20.07.1990 në Stokholm, në Ministrinë e Punëve të Jashtme të Suedisë, delegacionin e priti z-nja Eva Heckscher, ambasadore dhe këshilltare e lartë në këtë Ministri. Në këto biseda morrën pjesë (si edhe çdo herë tjetër) edhe përfaqësuesit e Komitetit të Helsinkit të Suedisë me seli në Stokholm. 19.	Më 20.07.1990 në Stokholm u organizua një konferencë shtypi me ç’rast anëtarët e delegacionit dhanë intervista të gjata për radio (“Canal A”), televizion dhe shtyp. “The Swedish Radio Company” emetoi një radio intervistë të inçizuar nga kryeredaktorja, z-nja Carlos Gerat, të cilën e dha dr. Skender Skenderi në studio në përkthim simultan. Gazeta “Bagbladet” botoi një intervistë të gjatë të delegatëve Muharrem Shabani dhe Bujar Gjurgjeala. 20.	Më 23.07.1990 në Kopenhagen, në Komitetin e Helsinkit të Danimarkës, delegacionin e priti z. Eric Syzbi. 21.	Më 23.07.1990 në Kopenhagen, në Ministrinë e Punëve të jashtme të Danimarkës, delegacionin e priti z. Haris Nilsen, shef për çështje politike në këtë Ministri. 22.	Më 23.07.1990 në Kopenhagen, në “International Press Centre” u organizua një konferencë shtypi, ku moren pjesë shumë gazetarë të Danimarkës dhe të vendeve të tjera të akredituarë në Danimarkë. 23.	Më 24.07.1990 në Londër, në “Amnesty International”, delegacionin e priti z-nja Henri Boy, këshilltare dhe hulumtuese për çështjet jugosllave në këtë qendër. 24.	Më 24.07.1990 në Londër, në Parlamentin anglez, delegacionin e priti një grup parlamentarësh, ku, ndër të tjerët, ishin prezent dhe aktivë në bisedime edhe z. Paul Boating, z. Temm Battli dhe z. Toni Zloyd. Në këto bisedime mori pjesë edhe z-nja Luise Cristiane, anëtare e Federatës Ndërkombëtare për të Drejtat e njeriut me seli në Paris si dhe Berit Becker nga Norvegjia. Fjalën hyrëse e mbajti dr. Skender Skenderi. 25.	Më 24.07.1990 në Londër, delegacioni vizitoi BBC-në. Me këtë rast, të tre anëtarët e delegacionit dhanë shumë intervista individuale me gazetarë dhe funksionarë të kësaj shtëpie të njohur të informimit ndërkombëtar. Po ashtu, u mbajt një intervju nga delegati dr. Skender Skenderi në gjuhën Serbokroate dhe një intervistë nga delegati Bujar Gjurgjeala për rajonin e gjuhës rusishte. 26.	Më 25.07.1990 në Bruksel, delegacioni prej dy anëtarëve, Muharrem Shabani dhe Bujar Gjurgjeala, u prit në bisedime në Partinë Socialdemokristiane nga z. Leon Saur, sekretar gjeneral për marëdhënie me botën e jashtme. 27.	Më 25.07.1990 në Bruksel, delegacionin e priti senatori i Senatit të Belgjikës, z. Wily Kuipers, me ç’rast u shtrua darkë dhe u zhvilluan bisedime të gjata e të përzemërta. 28.	Më 25.07.1990 në Bruksel, u organizua një konferencë shtypi me mjetet e informimit. 29.	Më 25.07.1990 në Deg Hag, delegacionin e priti z. Drs. Wilko de Jonge, Staffmember përfaqësues i Komitetit të Helsinkit për Holandë. 30.	Më 26.07.1990 në Den Hag, në Ministrinë e Punëve të Jashtme të Holandës, delegacionin e priti në bisedime z. H. J. Hazewinkel, drejtor për Europën Lindore në këtë Ministri. 31.	Më 26.07.1990 në Den Hag, në Ministrinë e Punëve të Jashtme, delegacioni pati bisedime me z. Mr. M. van der Stoel, ish Ministër i Punëve të jashtme të Holandës. 32.	Më 26.07.1990 në Den Hag, delegacioni zhvilloi një bisedë me Komitetin e Helsinkit të Holandës, me z. Dr. Arie Bloed, sekretar gjeneral i këtij institucioni. 33.	Më 26.07.1990 në Den Hag, delegacionit iu bë një pritje nga ana e Organizatës humanitare “Pax Christ”, ku delegacioni qëndroi tërë pasditën duke zhvilluar biseda me një grup të madh anëtarësh të kësaj organizate. Po ashtu, atë natë, delegacioni ishte mysafir i kësaj organizate. 34.	Më 27.07.1990 në Universitetin e Utrechtit (Holandë), delegacionin e priti në bisedime të gjata prof. P. R. Beahr, ekspert me renome ndërkombëtare për të drejttat e njeriut dhe anëtar i Komitetit të Amnesty International. 35.	Më 27.07.1990, po në Universitetin e Utrechtit, delegacionin e priti në bisedime një grup profesorësh dhe asistentësh të Fakultetit të Drejtësisë të këtij Universiteti. Fjalën hyrëse e mbajti delegati Muharrem Shabani. Me këtë rast u shtrua edhe drekë solemne për të gjithë të pranishmit. 36.	Më 30.07.1990 në Bon, delegacionin e priti në bisedime të gjata z-nja Renger, nënkryetare e Bundestagut, së bashku me katër parlamentarë të Bundestagut. Z-nja Renger, me këtë rast, shtroi një drekë solemne për delegacionin. 37.	Më 30.07.1990 në Bon, në lokalet e Partisë CDU, delegacionin e pritën në bisedime z-nja Gaiger dhe z. Gerhard Kunz, udhëheqës të lartë të Partisë CDU. 38.	Më 30.07.1990 në Bon, delegacionin e pritën në bisedime sekretari shtetëror i Ministrisë së Punëve të Jashtme të Gjermanisë, dr. Genscher dhe dr. Doix. 39.	Më 30.07.1990 në Bon, në lokalet e Partisë së të Gjelbërve, delegacionin e priti në bisedime vetë kryetari i kësaj Partie. Fjalën hyrëse e mbajti delegati Bujar Gjurgjeala. Nga kjo bisedë, të nesërmën, në shtypin ditor, u dha një kumtesë mbi të gjithë atë çka u bisedua. 40.	Më 31.07.1990 në Bon, në lokalet e partisë SPD, delegatët Muharrem Shabani dhe Bujar Gjurgjeala i priti në bisedime sekretari i kësaj partie z. Hans Eberhard Dingels. 41.	Më 31.07.1990 në Bon, në lokalet e Ambasadës Jugosllave, delegatët Muharrem Shabani dhe Bujar Gjurgjeala, i priti ambasadori jugosllav, z. dr. Boris Frlec, slloven. U zhvilluan bisedime interesante. 42.	Më 31.07.1990 në Bon, në qendrën “International Press Centre”, u organizua një konferencë shtypi, në të cilën delegatët Muharrem Shabani dhe Bujar Gjurgjeala u folën të pranishmëve. Ishte kjo një ndër konferencat e shtypit më të bujshme. Me këtë rast, si edhe çdo herë tjetër në këso situatsh, gazetarëve iu shpërndanë informata me shkrim për gjendjen aktuale në Kosovë, në gjuhën gjermane. Të nesërmën u botua një intevistë në disa faqe shtypi, të cilën e dhanë anëtarët e delegacionit. 43.	Më 31.07.1990 në Londër, në Forign Office (Ministria e punëve të jashtme të Anglisë) delegati dr. Skender Skenderi u prit në bisedime nga z. Cristofer Hulse, përgjejgës për Europën Lindore pranë këtij institucioni. U zhvilluan biseda të gjata dhe interesante. 44.	Më 02.08.1990 në Paris, delegatët Muharrem Shabani dhe Bujar Gjurgjeala u pritën në bisedime nga dy parlamentarë të Partisë Social Demokrate të Francës. Në shtypin ditor kjo parti dha kumtesë për këto bisedime. 45.	Më 02.08.1990 në Bruksel, delegati dr. Skender Skenderi së bashku me senatorin Wily Kuipers, në lokalet e Akademisë Flamane organizuan një konferencë shtypi dhe një ekspozitë me fotografi e dokumentacion përkatës për krimet që i bënte pushteti serb ndaj Shqiptarëve të pambrojtur. U shënua një rast interesant: një gazetare, ndonse me eksperiencë të madhe në punën e saj, nuk përballoi dot tmerret e shfaqura në fotografi autentike dhe u alivanos, duke pësuar lëndim bukur të rëndë në rënie e sipër në tehun e një tavoline të ulët. Pas këtij rasti, në hyrje të ambientit ku ishte ekspozita u vendos një pankartë me shkrimin: “kujdes, ka pamje të rënda nëpër fotografitë e shfaqura”. Ky shënim në formë vërejtjeje shtoi edhe më tepër interesimin e gazetarëve, të cilët iu rikthyen shikimit të fotografive, madje edhe duke i fotografuar apo filmuar. Ditari kryesor TV atë mbrëmje u hap me skena rrënqethëse të marra nga kjo ekspozitë, përcjellur me fjalët sa bindëse aq të trishtueshme të dashamirit tanë Wily Kuipers, nxjerrë nga intervista e gjatë e tij me delegacionin. Shtypi ditor i të nesërmës këtë ngjarje e pasqyroi gjerësisht. 46.	Më 03.08.1990 në Strassburg, delegatët Muharrem Shabani dhe Bujar Gjurgjeala, në ambientet e Parlamentit Europian i priti në bisedime z-nja Danielle Coin, ndihmëse e sekretarit të Komitetit për Politikë të jashtme dhe për të drejtat e njeriut në këtë Parlament. 47.	Më 03.08.1990 në Bern, në Ministrinë e Punëve të Jashtme të Zvicrës, delegacionin e priti në bisedime z. Guy Ducrey, ambasador dhe shef i Sekretariatit Politik të Zvicrës. 48.	Më 03.08.1990 në Bern, në Ministrinë e Punëve të jashtme të Zvicrës, delegacionin e priti në bisedime z. Daniel Voker, shef i Seksionit për Europë dhe Amerikë Veriore. 49.	Më 06.08.1990 në Zhenevë, në selinë e KB, delegacionin e priti në bisedime një përfaqësues i Kombeve të Bashkuara. 50.	Më 10.08.1990 në Varshavë, delegacionin e priti në bisedime kryetari i “Solidarnost” – it, zëvendësi i Lech Walense-s, z. Michek. 51.	Më 10.08.1990 në Varshavë, në Ministrinë e Punëve të Jashtme të Polonisë, delegacionin e priti në bisedime z. Orzegorz Kostrewa – Zorba, drejtor i Seksionit për Europë në këtë ministri. 52.	Më 10.08.1990 në Varshavë, u organizua një konferencë shtypi. Të nesërmën, gazeta me tirazhin më të madh në Poloni (Solidarnost) botoi një artikull mjaft interesant mbi gjendjen aktuale në Kosovë dhe foli për vizitat e delegacionit nëpër Europë. Po ashtu, edhe redaktori i gazetës “Gazeta Wyborcza”, Marian Orlinkowski, bëri një intervistë të gjatë me anëtarët e delegacionit të Kuvendit të Kosvës. 53.	Më 13.08.1990 në Varshavë, në qendrën e Komitetit të Helsinkit të Warshavës, delegacioni u prit në bisedime nga një përfaqësi e gjerë e këtij institucioni të cilën e udhhoqi z. Marek Nowicki, kryetar i këtij institucioni. 54.	Më 19.08.1990 në Vienë, delegacionin e priti z-nja Cristine von Kohl në Federatën Ndërkombëtare të Helsinkit për të Drejtat e Njeriut në Vienë. 55.	Më 19.08.1990 në Vienë, në emër të partisë OVP (Partia Popullore) delegacionin e priti në bisedime dr. Friedrich Koning, kryetar i Klubit të Parlamentarëve dhe delegat në Parlamentin austriak. 56.	Më 19.08.1990 në Vienë, u organizua një konferencë shtypi për delegacionin e Kuvendit të Kosovës. 57.	Më 21.08.1990 në Vienë, delegacionin e priti në bisedime z. dr. Kurt Sturzenbecher, parlamentar i SPO. 58.	Më 27.08.1990 në Lubjanë, në Kryesinë e Slovenisë, delegacionin e priti në bisedime z. Left Kreft, anëtar i Kryesisë së Sllovenisë. 59.	Më 27.08.1990 në Lubjanë, në Kryesinë e Sllovenisë delegacionin e priti në bisedime z. Dushan Plut, anëtar i Kryesisë së Sllovenisë. Në këto bisedime përpos tjerash, u kumtua se delegacionit i lejohet qëndrimi në Slloveni dhe lejohet veprimtaria e Kuvendit të Kosovës. 60.	Më 31.08.1990 në Lubjanë, delegacioni i bëri një vizitë z. Franc Shetinc, në shtëpinë e tij me ç’rast u bënë bisedime të gjata, interesante dhe mjaftë intime, ku z. Franc Shetinc evokoi hallet e veta në vizitën e fundit në kosovë, ku kishte patur një tentim atentati, një helmosje dhe shumë peripeci të tjera, për çka pasoi historia e tij e njohur. 61.	Më 13.09.1990 në Lubjanë, delegacioni zhvilloi një bisedë me z. mr. Drago Demshar, anëtar i Komitetit të Helsinkit për Jugosllavi. 62.	Më 13.09.1990 në Lubjanë, në lokalet e Universitetit të Lubjanës, delegacioni zhvilloi një bisedë me kryetarin e Komisionit të OKB për të drejtat e njeriut dhe kundër diskriminimit racial të njerëzve, në Zheneve z. prog. Danillo Türk. 63.	Më 14.09.1990 në Lubjanë, delegacioni pati bisedime në kabinetin e anëtarit të Kryesisë së Jugosllavisë, z. dr. Janez Dernovshek, ku e priti shefi i kabinetit z. Marjan Kramar dhe z. Nikolla Prokshel, këshilltar në Kryesinë e Jugosllavisë. 64.	Më 24.09.1990 në Zagreb, në shtëpinë e vëllezërve Kuzhnjini, delegacioni u takua me një grup delegatësht të Kuvendit të Kosovës që kishin ardhur nga Kosova pas aprovimit të Kushtetutës së shtatë shtatotit – Kushtetutës së Kaçanikut. Në këtë takim ishin të pranishëm edhe anëtarë të Këshillit Ekzekutiv të Kosovës. Në ndërkohë, aty qëllimisht arriti Kryetari i Kryesisë së Jugosllavisë, z. Stipe Mesiq, të cilit aso kohe i mohohej marrja e postit në Beograd. Takimi ishte ilegal. Në këtë takim mirrte pjesë edhe zv/ministri i punëve të brendshme të Kroacisë, z. Perica Juriq. Në këtë takim, nga ana e kolegëve tjerë delegat,” treshit” iu tërhoq vërejtja (delegacionit), se më nuk mund të dilet askund pa lejen e Kuvendit. Madje u vu në diskutim edhe vajtja e delegacionit për SHBA, që ishte përcaktuar për të nesërmen, por më në fund u miratua. 65.	Më 26.09.1990 nga Lubjana, delegacioni u nis në rrugën e tij për në SHBA. Me të arritur atje, po atë natë, u zhvillua një bisedë e gjatë me Lobin shqiptar në Vashington. Në këto takime ishte prezent edhe një delegacion nga Kosova në përbërje të Dr. Ibrahim Rugovës, Dr. Alush Gashit dhe mr. Gazmend Pulës. 66.	Më 26.09.1990 në Vashington, delegacioni mori pjesë në Sesionin Ndërkombëtar për të Uriturit. 67.	Më 26.09.1990 në Vashington, delegacioni organizoi një konferencë shtypi, në të cilën u dhanë intervista për gazetat amerikane (Washington Times). 68.	Më 26.09.1990 në Vashington, të gjithë anëtarët e delegacionit dhanë nga një intervistë të drejtëpërdrejtë për “Radio New York” dhe për “Zërin e Amerikës”, të dyja në gjuhën shqipe. 69.	Me 27.09.1990, në Washington, në lokalet e Kongresit Amerikan, senatori Presler shtroi një drekë për nder të dy delegacioneve nga Kosova, ku ishin prezentë edhe kongresmenë dhe zyrtarë të lartë të jetës politike të SHBA. Gjatë drekës u zhvilluan bisedime mjaft interesante. 70.	Me 27.09.1990, në Washington, delegacioni u prit në bisedime nga një funksionar i lartë i Stejt Departamentit, me ç’rast u zhvilluan biseda të rëndësishme. Në këto bisedime ishin prezentë Delegacioni i Kuvendit të Kosovës, delegacioni treantarësh nga Kosova të cilin e kryesonte dr. Ibrahim Rugova dhe përfaqësues të Lobit Shqiptar në SHBA. Në këto bisedime doli e vërteta për vrasjen e delegatit Beker nga Rahoveci si pasojë e përndjekjes nga ana e policisë federale jugosllave. Këtë e dëshmoi delegati Dr. Skender Skenderi në praninë e delegacionit të Kuvendit të Kosovës, në cilësinë e kryetarit të së cilës ishte ai, po edhe të Dr. Ibrahim Rugovës dhe të Dr. Alush Gashit, të cilët ishin prezent në këto bisedime. Pasi spjegimet ishin shumë bindëse, përfaqësuesi i Stejt Departamentit aty për aty shkroi një Notë Qeverisë Jugosllave dhe përgjigjen e pritëm së bashku në zyrën e tij. U dërgua nota, u pranua nga përfaqësuesi i Ambasadës Jugosllave në Vashington pa asnjë vërejtje që ishte edhe një dëshmi e sigurtë se e vërteta mbi humbjen e jetës së tij ishte vrasja nga pushteti jugosllav. 71.	Me 27.09.1990, në Vashington, delegacioni i bëri një vizitë Kongesit Amerikan, me ç’rast u bë edhe takimi me senatorin Robert Dol dhe kongresmenin Tom Lantosh. 72.	Me 28.09.1990, në Njujork, delegacioni morri pjesë në mbledhjen e përfaqësuesve të Shqiptarëve nga të gjitha vendet e Botës, përpos atyre nga shteti amë. 73.	Me 28.09.1990, në Njujork, delegacioni dha intervista për gazetat shqipe në Amerikë. 74.	Me 29.09.1990, në Njujork, në qendrën Sheraton, delegacioni mori pjesë në darkën e shtruar nga ana e Lobit Shqiptar ku ishin prezentë mëse 2000 të ftuar. Në këtë darkë ishin prezentë edhe shumë persona nga jeta politike e SHBA-ve. Të gjithë anëtarët e delegacionit morën pjesë në fjalën e rastit. 75.	Me 29.09.1990, në Njujork, delegacioni përgatiti një informacion me shkrim në gjuhën angleze mbi gjendjen në Kosovë dhe për kërkesat e popullit të Kosovës dhe e dërgoi në adresën e secilit kongresmen amerikan, secilit senator, Komitetit të Helsinkit të Amerikës për të Drejtat e Njeriut, Shoqatës së avokatëve amerikanë dhe Stejt Departamentit. Këtë material e morën me vete edhe të gjithë anëtarët e delegacioneve shqiptare nga gjithë bota, për ta shpërndarë në vendet nga vinin. 76.	Me 17.10.1990, në Zvicër, në Bern, delegacioni, të cilit iu bashkua nënkryetari i Kuvendit të Kosovës z. Iljaz Ramajli, u prit në Ministrinë e Punëve të jashtme të Zvicrës nga z. Guy Ducrey, ambasador për punë të jashtme dhe z. Dinil Woker, funksionar në këtë Ministri. Pason rikonstruimi i kuvendit të Kosovës, formimi i Qeverisë së Bujar Bukoshit, dhe veprimtari të mëtejshme.

Sipas datave të shënuara për takimet e bëra, si në vendet europiane, ashtu edhe në SHBA, duket qartë ngarkesa me punë tejet të madhe e anëtarëve të delegacionit. Ka patur ditë kur delegacioni ka zhvilluar edhe pesë takime. Nga ana tjetër vërehet një interesim shumë i madh për këto takime nga forume e organizma shtetërore dhe jo shtetërore, si dhe nga personalitete të njohura të politikës botërore. Ndonëse në atë kohë nuk u pa të ndërmirreshin veprime konkrete për të zbutur sadopak gjendjen e rëndë të popullit shqiptar të Kosovës nën sundimin e egër serb, mendoj se kjo veprimtari e delegacionit në fjalë, sëbashku me shumë ndërmarrje të tjera të kësaj natyre, ndikuan shumë në njohjen e çështjes së Kosovës në Botë.

Lidhur me këtë veprimtari të delegacionit të lartpërmendur, siç e thash edhe më parë, u shkrojtën shumë artikuj në vende të ndryshme ku shkoi ky delegacion. Edhe në Slloveni pati shkrime të tilla, ndër të cilat po evidentoj atë të gazetës DELO, të botuar me 18 korrik 1989.

SHQIPTARËT E KOSOVËS SHPREHIN MIRËKUPTIM PËR SLLOVENINË Delegacioni treanëtarësh i parlamentit të Kosovës, fillon turneun nëpër Europë. Qëndrim pozitiv ndaj vendimit të Sllovenisë.

NGA KORESPONDENTI YNË VJENË, 17. Korrik. – Vjena është stacioni i parë i delegacionit treanëtarësh të deputetëve shqiptarë të parlamentit të Kosovës (dr. Skender Skenderi, Muharrem Shabani dhe Bujar Gjurgjeala), të cilët në ditët që do të vinë, duke patur mbështetjen e federatës ndërkombëtare të Helsinkit për të drejtat e njeriut (IHF), do të paraqesin në Osloe e në Pragë, si dhe në kryeqytetet e tjera të Europës perëndimore, qëllimet e shqiptarëve të Kosovës, ashtu siq kanë qenë të shkruara në Deklaratën për pavarësinë e Kosovës, si dhe do t’i bëjnë me dije opinionit publik ndërkombëtar gjëndjen në Kosovë. Sipas fjalëve të deputetëve kosovarë, shqiptarët e Kosovës sot janë e vetmja bashkësi kombëtare, në hapësirat e së cilës është e shkëputur plotësisht nga mediat. Publikut austriak dhe gazetarëve ndërkombëtarë, në mes tjerash, u është paraqitur edhe revista javore në gjuhën shqipe “Dielli nxen për të gjithë”, e cili me 11 korrik filloi të shtypet në Zagreb me një tirazh prej 5.000 kopjesh dhe për shkak të represionit ekzistues në Kosovë ajo shpërndahet ilegalisht. Deputetët kosovarë, të cilët mes tjerash kanë theksuar se, shqiptarët e Kosovës duan vetëm ato të drejta që i kanë edhe kombet e tjera në Jugosllavi dhe se kanë ndërmend që edhe në të ardhmen të luftojnë në rrugë paqësore, thanë gjithashtu se për shkak të pozitës së mediave shqiptare në Kosovë, po bisedohet me radio Zagrebin për futjen e një emisioni të përditshëm gjysëm orësh në gjuhën shqipe. Lidhur me pyetjen e gazetarëve se çfarë mendojnë për arsyet e mos pagesës nga ana e Sllovenisë dhe e Kroacisë të kontributeve ekonomike për fondin zhvillimor të Kosovës, deputetët kosovarë shprehën mirëkuptim për vendimin e Sllovenisë e të Kroacisë, kurse qëndrimin e tyre e bazuan në faktin se vitet e fundit, mjetet nga ky fond qeveria e Kosovës i ka përdorur në projekte që janë pranë vendbanimeve serbo-malazeze, si dhe për të siguruar vende pune për serbët dhe malazezët në Kosovë. Bojan GROBOVSHEK

Ja dhe një informacion nga Fadil Demiri, dërguar shoqatës “Migjeni” në Lubjanë, lidhur me rrugën nëpër Europë të delegacionit të Kuvendit të Kosovës.

VJENË, 17.07.1990. Në rrugën e vet nëpër Europë, delegacioni i Kuvendit të Kosovës, i përbërë nga Dr. Skënder Skënderi, Bujar Gjurgjeala dhe Muharrem Shabani, qëndroi sot në Vjenë. Në Federatën Ndërkombëtare për të Drejtat e Njeriut, i priti zonja Cristine Von Kohl. Gjatë bisedës që zhvilluan me zonjën Von Kohl dhe bashkëpunëtorët e saj, parlamentarët kosovarë, e njoftuan Federatën me shkeljen drastike të të drejtave kolektive dhe individuale të shqiptarëve në Kosovë. Ata pasqyruan gjëndjen e krijuar në këtë fushë pas masave kundërkushtetuese dhe të dhunshme të organeve shtetërore represive të Serbisë. Në konferencën për shtyp, të organizuar në Concordia centre, në të cilën morën pjesë 17 gazetarë të agjensive të ndryshme austriake, europiane dhe botërore, si dhe përfaqësuesit e ambasadës së Jugosllavisë, delegatët e Kuvendit të Kosovës pasqyruan gjendjen momentale dhe perspektivën e situatës në Kosovë dhe u përgjigjën në shumë pyetje. Ata theksuan legjitimitetin e Kuvendit të Kosovës, pushtimin e tij si dhe të institucioneve të tjera nga Serbia, si dhe rritjen e tensioneve politike dhe sociale, si pasojë e masave të 5 korrikut nga aparati shtetëror serb. Njëkohësisht theksuan dëshirën dhe gatishmërinë e Kuvendit të Kosovës, si shprehje të dëshirës së shumicës absolute të popullsisë së Kosovës, që problemi i krijuar të zgjidhet në mënyrë demokratike dhe të realizohet në jetë Deklarata Kushtetuese e këtij Kuvendi. Ata theksuan edhe nevojën e pranisë së komisioneve dhe organeve të ndryshme ndërkombëtare në Kosovë, duke veçuar këtu organet e Parlamentit Europian dhe të Kombeve të Bashkuara. Në Pallatin e Kombeve të Bashkuara në Vjenë i priti Asistenti i Drejtorit të Përgjithshëm të këtij institucioni ndërkombëtar, Michael K.H. Platzer me bashkëpunëtorët. Gjatë bisedës së përzemërt, zyrtarët e këtij institucioni shprehën mirëkuptim për ato që u thanë dhe keqardhje për situatën e krijuar, duke premtuar ndihmën e tyre në zgjidhjen e këtij problemi. Dr.Kurt Neudek i njohu ata me aktivitetet e ekspertëve të këtij unstitucioni drejt pengimit të shkeljeve të të drejtave të njeriut dhe mundësinë e angazhimit të organeve të Kuvendit të Kosovës në këto aktivitete. Në fund të kësaj vizite delegacioni i Kuvendit të Kosovës i dorëzoi zotit Platzer letrën drejtuar Sekretarit të Përgjithshëm të Kombeve të Bashkuara, z. Peres de Cuelar. Delegacioni i Kuvendit të Kosovs vazhdon udhëtimin nëpër Europë. Raporton: Fadil Demiri

BIBLIOGRAFIA Figura:Shembull.jpg Botime të Microsoft-it 1993 – 2006

1.	S. H. Skenderi: “Sistemi operativ i diskut MS DOS 5.0”, 1993, 1994 2.	S. H. Skenderi: “Windows 3.1”, 1994 3.	S. H. Skenderi: “Windows 95”, 1995, 1996, 1997, 4.	S. H. Skenderi: “Kompjuteri, Windows 95, DOS dhe WORD 7.0”, 1997 5.	S. H. Skenderi: “Kompjuteri, DOS, Windows 95, WORD 97, Excel 97”, 1997 6.	S. H. Skenderi: Informatika: “MS WORD 97”, Prishtinë 1997 7.	S. H. Skenderi: “MS WORD 97 & INTERNETI”, Prishtinë 1998 8.	S. H. Skenderi: “MS WINDOWS 98”, Prishtinë 1998 9.	S. H. Skenderi: “KOMPJUTERI & MS WINDOWS 98”, Prishtinë 1999 10.	S. H. Skenderi: “MS WORD 97 & MS EXCEL 97”, Prishtinë 1999 11.	S. H. Skenderi: “Info 1 MS WINDOWS 98”, Prishtinë 1999 12.	S. H. Skenderi: “Info 2 MS WORD 98 & MS EXCEL 98”, Prishtinë 1999 13.	S. H. Skenderi: “MSWORD 2000”, Prishtinë 2000 14.	S. H. Skenderi: “MS EXCEL 2000”, Prishtinë 2000 15.	S. H. Skenderi: “MS WINDOWS 98”, Prishtinë 2000 16.	S. H. Skenderi: “MICROSOFT WINDOWS 2000 Profesional”, Prishtinë 2000 17.	S. H. Skenderi: “MS WINDOWS ME”, Prishtinë 2001 18.	Dr. S. H. Skenderi: MS Windows 98 Millenium (2001) 19.	Dr. S. H. Skenderi: MS Windows 98 SE (Second Edition) (2001) 20.	Dr. S. H. Skenderi: MS Word 2000 (2001) 21.	Dr. S. H. Skenderi: MS Excel 2000 (2001) 22.	Dr. S. H. Skenderi: Hyrje në Internet (2001) 23.	Dr. S. H. Skenderi: prof. Besnik Skenderi: Hyrje në Internet (2001) 24.	Dr. S. H. Skenderi: Interneti (2002) 25.	Dr. S. H. Skenderi & Prof. Besnik Skenderi: MS Access XP (2002) 26.	Dr. S. H. Skenderi: CorelDraw 10, (2003) 27.	Dr. S. H. Skenderi: prof. Besnik Skenderi: MS FrontPage XP (2003) 28.	Dr. S. H. Skenderi: prof. Besnik Skenderi: MS Power Point XP (2003) 29.	Dr. S. H. Skenderi: prof. Besnik Skenderi: MS Word XP (2003) 30.	Dr. S. H. Skenderi: prof. Besnik Skenderi: Excel XP (2003) 31.	Dr. S. H. Skenderi: prof. Besnik Skenderi: Windows XP (2004) 32.	Dr. S. H. Skenderi: prof. Besnik Skenderi: MS Office Project 2003 (2005) 33.	Dr. S. H. Skenderi: prof. Besnik Skenderi: Informatika - MS Windows dhe MS Office ECDL 2006

SHËNIMET BIOGRAFIKE

Prof. dr. sc. Skender H. Skenderi u lind më 6 maj 1934 në fshatin Kodër (ish Zasellë) afër Mitrovicës. Rrjedh nga një familje me tradita patriotike e arsimdashëse. I ati, Hamiti ka qenë njëri ndër të parët në fshatin e tij e në regjionin e Shalës që ka ditur shkrim-leximin në gjuhën shqipe. Skender Skenderi është njëri ndër nxënësit e brezit të parë të maturantëve të Gjimnazit të Mitrovicës, ndër mësimdhënësit më të dalluar të tij dhe ndër studiuesit tanë më të zellshëm. Shkollën fillore e ka kryer në vendlindje, përkatësisht në Tunelin e Parë, ndërsa Gjimnazin Real Shtetëror Shqiptar në Mitrovicë në vitin shkollor 1954/55. Studioj në Fakultetin e Shkencave Matematikore Natyrore, degën e fizikës Kimike në Beograd ka kryer shkallën e parë, më 1958. Në Fakultetin Filozofik, grupin e fizikës në Prishtinë diplomoi më 1969. Më 1974 magjistroi në Fakultetin e Shkencave Natyrore të Universitetit të Zagrebit, ndërsa doktoroi në Prishtinë më 1989.

	Në vitin shkollor 1959/60 punoi arsimtar i lëndës së fizikës në Shkollën fillore të Stantergut. Në shtator të vitit 196 kaloi me punë në Gjimnazin “Silvira Tomazini” (tash “Frang Bardhi”) në Mitrovicë, ku, pos lëndës së fizikës, në mungesë të kuadrit adekuat, herë pas here ka dhënë edhe matematikën. Një dekadë të tërë punoi në këtë vatër edukativo – arsimore duke lënë gjurmë të pashlyeshme në ngritjen e kuadrove të reja. Më 1966, pas ngritjes së objektit të ri shkollor, fal angazhimit të tij, u themelua kabineti i fizikës, i cili u pajis me mjete më moderne dhe ishte njëri ndër më bashkëkohorët në Kosovë. 	Për shkak të mungesës së kuadrit arsimor për lëndën e fizikës, profesor Skender Skenderi ligjëroi këtë lëndë por edhe lëndën e matematikës e kimisë në disa sholla të mesme të Komunës: në Shkollën e mesme të mjekësisë, në Shkollën Normale dhe në Shkollën e mesme teknike. Merita më e madhe e tij qëndron në atë se ai punoi edhe në Gjimnazin e Skënderajt dhe në Gjimnazin e Vushtrrisë (në vitin e parë të themelimit të tyre), duke dhënë kështu një kontribut shumë të madh në konsolidimin dhe afirmimin e tyre. 	Në vitin akademik 1969/70 u zgjodh arsimtar i lëndës së fizikës në Shkollën e Lartë Teknike në Mitrovicë ku mësimin e mbajti shumë vite. Po atë vit akademik u zgjodh asistent në Fakultetin Teknik në Prishtinë. Deri në vitin 1974 ka asistuar në lëndën e fizikës në seksionet: Elektro, Ndërtimtari, Metalurgji dhe Teknologji. 	Gjatë viteve 1974/90 ka ligjëruar lëndët Fizikës 1 dhe Fizikës 2 në Fakultetin Teknik në Prishtinë (në Seksionin e Elektroteknikës) dhe lëndën fizikë në seksionin e Ndërtimtarisë. Gjatë kësaj kohe është angazhuar si ligjërues edhe në SHLT në Mitrovicë, në Fakultetin e Xehetarisë e Metalurgjisë në Mitrovicë, në SHLP në Gjilan ka mbajtur Metodikën e Fizikës, në Fakultetin e Shkencave Matematiko – Natyrore, në degën e Fizikës në Prishtinë ka mbajtur Metodikën e Fizikës dhe Fizikën Statistike me Termodinamikë në kohën e integrimit të mësimit. 	Në vitin 1990, në cilësinë e deputetit të Kuvendit të Kosovës, më dy korrik me 115 delegatë të tjerë morri pjesë në Kuvendin e Kosovës ku u shpall Deklarata Kushtetuese si dokument themelor mbi pozitën e re të kushtetuese të Kosovës, pavarësinë dhe barazinë e saj të përpiluar nga Akademia e Shkencave dhe Arteve të Kosovës. Të gjitha përgatitjet për shpalljen e Deklaratës Kushtetuese janë bërë në shtëpinë e Skender Skenderit në lagjen “Arbëria” edhe pse të përcjellur këmba-këmbës dhe të kërcënuar nga policia serbe. 	Ka kryesuar delegacionin 15 anëtarësh të Kuvendit të Kosovës në bisedat me delegacionin e Qeverisë Federative në përbërje nga vet kryetari Ante Makoviq, Ministri i Punëve të Brendshme Petar Graçanin, Ministri i Drejtësisë Kambovski dhe një Ministër tjetër që u mbajt në Beograd mu para mbledhjes së dy korrikut. Po ashtu ka qenë anëtar i delegacionit 15 anëtarësh të Kuvendit të Kosovës që u zhvillua në Beograd me 5 korrik, ditën e suspendimit të Kuvendit të Kosovës, në bisedat në Komitetin Qendror Federativ të LKJ. 	Profesor Skender Skenderi, si nënkryetar i Kuvendit të Kosovës, dha një kontribut të çmueshëm edhe në Aprovimin e Kushtetutës së Republikës së Kosovës (Kushtetuta e Kaçanikut) që u bë në Kaçanikun legjendar më 7 shtator 1990. 	Pas suspendimit kundërkushtetutar të Kuvendit të Kosovës, Skender Skenderi me dy delegatë të tjerë ishin “ambasadorët” të Republikës së Kosovës, që vizituan 12 qeveri të shteteve evropiane dhe SHBA: Kroacinë, Slloveninë, Austrinë, Suedinë, Norvegjinë, Danimarkën, Anglinë, Holandën, Gjermaninë, Poloninë, Zvicrën, Francën, SHBA-të dhe Shqipërinë, ku sensibilizuan çështjen e Kosovës, informuan lidhur me situatën dhe rrezikun që i kanosej jo vetëm Kosovës po edhe gjithë rajonit nga hegjemonia serbe. Gjatë qëndrimit kryesisht në Slloveni, prof. S. Skenderi, krahas aktivitetit politik kombëtar, me tërë qenien u angazhua jo vetëm t’i përcjell të arriturat në fushën e shkencës e teknikës, por edhe të hartoj tekste të ndryshme. 	Gjatë qëndrimit të tij në Lubjanë, pos tjerash, ka qenë edhe kryetar i Fondit të Qeverisë së Kosovës ku është shquar me veprimtarinë e tij me bashkatëdhetarët, sidomos lidhur me 3%. Në këtë periudhë i ka botuar disa tekste nga informatika dhe fizika: MS DOS 3.0, MS Windows 3.1, MS Word (tekstet e para në gjuhën shqipe nga informatika),, Kursin e përgjithshëm të fizikës dhe Përmbledhjen e detyrave nga fizika me zgjidhje për studentët e Fakulteteve teknike që janë në përdorim. 	Në vitin 1966 prof. S. Skenderi u kthye në Kosovë. Sërish vazhdoi misionin e pedagogut në Fakultetin e Elektroteknikës, në Universitetin e Prishtinës, ku ligjëron edhe sot lënët fizika 1 dhe fizika 2, edhe pse që nga viti 2002 është i pensionuar. Prof. Skender Skenderi ka bërë redaktimin profesional të dhjetëra teksteve shkollore e universitare, ka përkthyer nga serbokroatishtja tri tekste të fizikës për klasën I dhe II gjimnaz, ka shkruar recensionet për dhjetëra tekste të ndryshme të fizikës, është autor dhe koautor i shumë teksteve universitare, teksteve të shkollave të mesme dhe teksteve të shkollave fillore: 7 tekste të fizikës për shollat fillore 23 tekste të fizikës për shkolla të mesme 22 tekste universitare të fizikës 31 teksteve nga Informatika 4 dorëshkrimeve të pabotuara shumë punimeve shkencore dhe publicistike. Vlen të përmendet se është autor i teksteve të para të fizikës në gjuhën shqipe në Kosovë si dhe autor i parë në gjuhën shqipe e më se dhjetë teksteve nga Informatike. I pari e ka përdorur mësimin interaktiv në Universitetin e Prishtinës si dhe përdorimin e gjerë nga ana e studentëve të laboratoreve interaktive të mbarë botës së qytetëruar ku studentët e tij i kryejnë ushtrimet interaktive përmes internetit. Ka shumë ligjërata interaktive nga fizika të cilat i përdor në punën me studentë në Fakultetin e Elektroteknikës ku ende mban mësim.

BIBLIOGRAFIA E Prof. Dr. Sc. Skender H. SKENDERI Nr. Autori	Titulli	Viti

Tekste universitare (22/84) 1.		S. H. Skenderi 	Sistemi ndërkombëtar i njësive fizike – SI	1980, 1982 2.		S. H. Skenderi, R. Gashi 	Detyra nga fizika me zgjidhje 	1981 3.		S. H. Skenderi 	Përmbledhje detyrash nga fizika për st. e ndërtimtarisë	1982 4.		S. H. Skenderi 	Përmbledhje detyrash nga fizika 	1995 5.		S. H. Skenderi 	Detyra nga fizika “Besa” Zgb., (për Fak. e Tetovës)	1995 6.		S. H. Skenderi, A. Veseli 	Fizika për studentët e ndërtimtarisë 	1986 7.		S. H. Skenderi, R. Maliqi 	Ushtrime laboratorike nga fizika 	1989 8.		A. Veseli, S. H. Skenderi etj. Përmbledhje detyrash nga fizika atomike dhe molekulare	1989 9.		S. H. Skenderi, A. Veseli 	Fizika	1996 10.		S. H. Skenderi, R. Maliqi 	Ushtrime laboratorike nga fizika 	1997 11.		S. H. Skenderi, R. Maliqi	Fletore pune laboratorike nga fizika 	1998 12.		S. H. Skenderi, R. Maliqi 	Ushtrime laboratorike nga fizika	2000 13.		S. H. Skenderi, R. Maliqi 	Detyra të zgjedhura nga fizika	2000 14.		S. H. Skenderi, R. Maliqi	Fizika për st. E fakulteteve teknike 	2000 15.		S. H. Skenderi, R. Maliqi	Ushtrime laboratorike dhe Interaktive nga fizika 	2001 16.		S. H. Skenderi, R. Maliqi 	Fizika për studentët e fakulteteve teknike 	2001 17.		S. H. Skenderi, R. Maliqi 	Detyra nga fizika 	2001 18.		S. H. Skenderi	Fizika Interaktive 	2002 19.		S. H. Skenderi, R. Maliqi 	Ushtrime laboratorike nga fizika	2002 20.		S. H. Skenderi 	Ushtrime interaktive nga fizika	2003 21.		S. H. Skenderi	Ushtrime laboratorike dhe interaktive	2004 22.		S. H. Skenderi 	Sistemi Ndërkombëtar i Njësive – SI (pjesa I)	2005

Tekste nga fizika për shkolla të mesme (23/84) 23.		S. H. Skenderi, etj. Fizika për kl. I të shkollës së mesme, mës. të Orientuar 	1977 24.		S. H. Skenderi, etj. Ushtrime nga fizika për kl. I të mës. të Orientuar 	1980-85 25.		S. H. Skenderi 	Sistemi ndërkombëtar i njësive – SI 	1980 26.		L. Istrefi, S. H. Skenderi 	Ushtrime nga fizika për kl. III të Ars. dhe Ed. të mesëm 	1983-1997 27.		S. H. Skenderi, L. Istrefi 	Fizika për kl. III AMO Mat. Natyrore e Hidrom. 1984-1988 28.		R. Gashi etj., S. H. Skenderi 	Teknika e eksp. Fizik për kl. III të AMO 	1985 29.		R. Gashi, etj. S. H. Skenderi 	Fizika për kl. I Arsimit të mesëm të Orient. 1986 30.		A. Veseli, etj. S. H. Skenderi 	Fizika e aplikuar për kl. IV të AMO 	1987 31.		S. Skenderi, etj 	Ushtrime nga fizika për kl. I Mat. Natyrore e Hidrom. 1988-1990 32.		S. H. Skenderi, A. Veseli etj 	Fizika për kl. I Matem.-Natyrore 	1988-1990 33.		A. Veseli, etj. S. H. Skenderi 	Fizika për kl. I Shëndetësi etj. 1988 34.		R. Gashi, etj. S. H. Skenderi 	Fizika për kl. I Arsimit të mesëm të Orient. 1988 35.		S. H. Skenderi, etj. Fizika për kl. I Mat. Natyrore e Hidrometrologjike. 1988 36.		S. H. Skenderi, L. Istrefi 	Ushtrime nga fizika për kl. III Mat. Natyrore e Hidrom 	1988-1998 37.		L. Istrefi, S. H. Skenderi 	Fizika për kl. III të Arsimit dhe Eduk. Të mesëm 	1989-2000 38.		R. Gashi, A. Veseli, S. Skenderi etj. Fizika për kl. I gjimnaz 	1990-2000 39.		S. H. Skenderi 	Detyra nga fizika me zgjidhje për shkolla të mesme 	1997 40.		Veseli, S. H. Skenderi	Fizika për kl. IV të Ars. dhe Ed. të mesëm, dega Mat.Nat. 1990 41.		Veseli, S. H. Skenderi etj 	Fizika për klasën e IV gjimnaz, 	1997 42.		S. H. Skenderi, L. Istrefi 	Ushtrime nga fizika për kl. III Mat. Natyrore e Hidrom 	1988 43.		A. Veseli, R. Bejtullahu, S. Skenderi 	Fizika për kl. III gjimnaz, drejtimi gjuhësor 	1999 44.		S. H. Skenderi 	Fizika për klasën I gjimn. (konkurs, maqedonisht) Shkup 	2002 45.		S. H. Skenderi 	Fizika Detyra për kl.I gjim. (konkurs, maqedonisht) Shkup 	2002

Tekste nga fizika për shkolla fillore (7/84) 46.		S. H. Skenderi, etj	Fizika për kl. VI fillore 	1978-1983 47.		S. H. Skenderi, etj 	Fizika për kl. VII fillore 	1979-1990 48.		S. H. Skenderi, B. Skenderi 	Ushtrime nga fizika për kl. VI fillore	1980-1985 49.		S. H. Skenderi, etj. Fizika për kl. VIII fillore	1980-1986 50.		S. H. Skenderi, A. Veseli 	Fizika për kl. VI fillore 	1987-1997 51.		S. H. Skenderi, R. Gashi 	Fizika për kl. VII fillore 	1995-2000 52.		S. H. Skenderi, A. Veseli 	Fizika për kl. VI fillore 	2000

Tekste nga Informatika (31/84) 53.		S. H. Skenderi 	Sistemi operativ i diskut MS DOS 5.0	1993-1994 54.		S. H. Skenderi 	Windows 3.1 	1994 55.		S. H. Skenderi, Suad Mullaj 	Windows 3.1, (Pogradec)	1995 56.		S. H. Skenderi 	Windows 95 	1995, 96, 97 57.		S. H. Skenderi 	Kompjuteri, Windows 95, DOS dhe Word 7.0 	1997 58.		S. H. Skenderi 	Kompjuteri, MS DOS, Windows 95, Wod 97, Excel 97	1997 59.		S. H. Skenderi 	Informatika MS Word 97 	1997 60.		S. H. Skenderi	MS Word 97 & Interneti 	1998 61.		S. H. Skenderi 	MS Windows 98 	1998 62.		S. H. Skenderi 	Kompjuteri & MS Windows 98 	1999 63.		S. H. Skenderi 	MS Word 97 & MS Excel 97 	1999 64.		S. H. Skenderi 	Info 1 MS Windows 98 	1999 65.		S. H. Skenderi 	Info 2 MS Word 98 & MS Excel 98 	1999 66.		S. H. Skenderi 	MS Word 2000 	2000 67.		S. H. Skenderi 	MS Excel 2000 	2000 68.		S. H. Skenderi 	MS Windows 98 	2000 69.		S. H. Skenderi 	MS Windows ME 	2001 70.		S. H. Skenderi 	MS Windows 98 ME (Millenium)	2001 71.		S. H. Skenderi	MS Windows 98 SE (Second Edition) 	2001 72.		S. H. Skenderi 	MS Word 2000 	2001 73.		S. H. Skenderi 	MS Excel 2000 	2001 74.		S. H. Skenderi, Besnik Skenderi	Hyrje në Internet 	2001 75.		S. H. Skenderi	Interneti 	2002 76.		S. H. Skenderi, Besnik Skenderi	MS Access XP 	2002 77.		S. H. Skenderi, Besnik Skenderi	MS Word XP 	2003 78.		S. H. Skenderi, Besnik Skenderi	Excel XP 	2003 79.		S. H. Skenderi, Besnik Skenderi	MS PowerPoint XP 	2003 80.		S. H. Skenderi, Besnik Skenderi	MS FrontPage XP 	2003 81.		S. H. Skenderi, Besnik Skenderi	CorelDraw 10	2003 82.		S. H. Skenderi, Besnik Skenderi	Windows XP 	2004 83.		S. H. Skenderi, Besnik Skenderi	MS Office Project 2003 	2005 84.		S. H. Skenderi, Besnik Skenderi	MS Office PowerPoint 2003 me animacione	2005